Psalmi.
4.
Načelniku pevačkom. Uz žice. Psalam Davidov. Kad Te zovem čuj me, Bože, pravdo moja! U teskobi daj mi prostor; smiluj se na me i usliši molitvu moju. 
Sinovi čovečiji! Dokle će slava moja biti u sramoti? Dokle ćete ljubiti ništavilo i tražiti laži? 
Znajte da Gospod divno čuva svetog svog; Gospod čuje kad Ga zovem. 
Gneveći se ne grešite; razmislite u srcima svojim na posteljama svojim, i utolite. 
Prinesite žrtvu za pravdu, i uzdajte se u Gospoda. 
Mnogi govore: Ko će nam pokazati šta je dobro? Obrati k nama, Gospode, svetlo lice svoje. 
A meni si dao u srce radost veću nego što je oni imaju, kad im rodi pšenica i vino. 
Ja mirno ležem i spavam; jer Ti, Gospode, sam daješ mi, te sam bez straha. 
