Psalmi.
146.
Aliluja. Hvali, dušo moja, Gospoda. 
Hvaliću Gospoda za života svog, pevaću Bogu svom dok me je god. 
Ne uzdajte se u knezove, u sina čovečijeg, u kog nema pomoći. 
Iziđe iz njega duh, i vrati se u zemlju svoju: taj dan propadnu sve pomisli njegove. 
Blago onome, kome je pomoćnik Bog Jakovljev, kome je nadanje u Gospodu, Bogu njegovom, 
Koji je stvorio nebo i zemlju, more i sve što je u njima; koji drži veru uvek, 
Čini sud onima kojima se čini krivo; daje hranu gladnima. Gospod dreši svezane, 
Gospod otvara oči slepcima, podiže oborene, Gospod ljubi pravednike. 
Gospod čuva došljake, pomaže siroti i udovici; a put bezbožnički prevraća. 
Gospod je car doveka, Bog tvoj, Sione, od kolena do kolena. Aliluja. 
