Psalmi.
101.
Psalam Davidov. Milost i pravdu pevam; Tebe, Gospode, slavim. 
Razmišljam o putu pravom, kad bi god došao k meni, hodim u bezazlenosti srca svog u domu svom. 
Ne stavljam pred oči svoje reči nepotrebne, mrzim na dela koja su protiv zakona, ne pristajem za njima. 
Srce pokvareno daleko je od mene; zlih ne znam. 
Ko tajno opada bližnjeg svog, tog izgonim; ko je oholog oka i nadutog srca, tog ne trpim. 
Oči su moje obraćene na verne na zemlji, da bi sedeli sa mnom. Ko hodi putem pravim, taj služi meni. 
Ne živi u domu mom koji radi lukavo; koji govori laž, ne stoji pred očima mojim. 
Jutrom zatirem sve bezbožnike na zemlji, da bih istrebio iz grada Gospodnjeg sve koji čine bezakonje. 
