Psalmi.
13.
Načelniku pevačkom. Psalam Davidov. Dokle ćeš me, Gospode, sasvim zaboravljati? Dokle ćeš odvraćati lice svoje od mene? 
Dokle ću se domišljati u duši svojoj, mutiti se u srcu svom dan i noć? Dokle će se neprijatelj moj podizati nada mnom? 
Pogledaj, usliši me, Gospode, Bože moj! Prosvetli oči moje da ne zaspim na smrt. 
Da ne reče neprijatelj moj: Nadvladao sam ga; da se ne raduju koji me gone, ako posrnem. 
A ja se uzdam u milost Tvoju; radovaće se srce moje za spasenje Tvoje. 
Pevaću Gospodu, koji mi dobro čini. 
